《寄淮东总领许叔庸》
宋代·章甫

太平寺里留诗别，江北江南几秋月。
那知未著侍臣冠，坐总军储持使节。
平生一饭不忘君，蟠胸万卷皆经纶。
闻说别来头更白，忧国只今能几人。
忆昨同倾京口酒，笑我凋零已蒲柳。
晓驱黄犊破荒烟，留眼看公印如斗。
短篇自昔蒙品题，老矣无复能新奇。
乐府流传妙天下，小胥妙寄定何时。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。